open-index/open-wikipedia-markdown huggingface dataset:
קוניטרה (מחוז)

**מחוז קוניטרה** (בערבית: **مُحافظة القنيطرة**) הוא מחוז של סוריה, אחד מ-14 מחוזות, שמשתרע בדרום-מערבה של המדינה. יחד עם מחוז דרעא ומחוז א-סווידא הוא מרכיב את החורן - חבל ארץ היסטורי הנזכר כבר בתנ"ך. שטחו של המחוז 1,200 קמ"ר ואוכלוסייתו הוערכה בשנת 2021 בכ-105,124 תושבים. המחוז מחולק לשתי נפות ובירתו היא העיר קוניטרה. המחוז גובל עם לבנון, ישראל וירדן. מרבית המחוז נכבש על ידי ישראל בשנת 1967 במהלך מלחמת ששת הימים, ובשנת 1973 במהלך מלחמת יום הכיפורים. החלק שנכבש שייך עתה למדינת ישראל והוא מוכר כרמת הגולן.

המחוז נוסד בשנת 1964 על ידי סיפוח נפת קוניטרה (שהשתייכה למחוז דמשק) ונפת פיק (שהשתייכה למחוז דרעא) לכדי יחידה ניהולית אחת. הסיבה ליצירת המחוז היא ככל הנראה הצורך בניהול הגולן כיחידה אחת משום חשיבותו הצבאית אל מול הלחימה כנגד מדינת ישראל בשנות ה-60.

ב-18 בדצמבר 2024 דווח כי צה"ל השתלט על כ-95 אחוזים ממחוז קוניטרה ובנוסף השתלט על כל מוצבי צבא סוריה במחוז.

## נפות
המחוז מחולק לשתי נפות ושש תתי-נפות:
**[[נפת קוניטרה]]** - בצפון המחוז.
* מסעדה
* חושניה
* ג'ובאתא אל-ח'שב
* קוניטרה

**[[נפת פיק]]** - בדרום המחוז.
* אלמהג'אר
* פיק

## דמוגרפיה
[שמאל|ממוזער|200px|אישה דרוזית מכינה [פיתה דרוזית|פיתות ברמת הגולן]]
נכון לדצמבר 2021, חיים בחלק הישראלי של הרמה כ-53 אלף איש: כ-27 אלף יהודים, כ-24 אלף דרוזים והשאר עלווים. בחלק הסורי, במחוז קוניטרה, מתגוררים כ-105 אלף תושבים שמורכבים מדרוזים, סונים, צ'רקסים, טורקמנים ופליטים פלסטינים.

לפני 1967 אוכלוסיית מחוז קוניטרה (רמת הגולן) הייתה 147,613, שכלל גם 17,000 פליטים פלסטינים, שהתגוררו בשתי עיירות, 163 כפרים ו-108 חוות. במהלך מלחמת ששת הימים נמלטו או גורשו בין 80 ל-131 אלף מתושבי רמת הגולן, כולל תושבי העיירה הגדולה ביותר של המחוז, קוניטרה, שאוכלוסייתה מנתה 27 אלף תושבים, ותושבי ב-139 כפרים וב-61 חוות.

כיום עומד מספר פליטי מרמת הגולן על 350 אלף, רובם מתגוררים בדמשק רבתי.


Demographic map of the Golan Heights - Before 1967 - Legend.png|מפת החטיבות המנהליות של "מחוז קוניטרה" הסורית ו"נפת רמת הגולן" תחת השלטון הישראלי ברמת הגולן לפני מלחמת ששת הימים ב-1967
Demographic map of the Golan Heights - Legend.png|מפה מפורטת של קבוצות אתניות היום ברמת הגולן הכוללת את "מחוז קוניטרה" תחת השלטון הסורי ו"נפת רמת הגולן" תחת השלטון הישראלי
Demographic map of the Golan Heights and Syrian localities depopulated during and after the 1967 War - Legend.png|מפה מפורטת של קבוצות אתניות ברמת הגולן ועליה מיקומם של יישובי סוריה שתושביו גורשו


## קישורים חיצוניים

* 

## הערות שוליים

קוניטרה
קטגוריה:רמת הגולן
קטגוריה:הבשן
חומס (מחוז)

**מחוז חומס** (בערבית: **مُحافظة حمص**) הוא אחד מ-14 מחוזותיה של סוריה, נמצא במרכז סוריה. שטחו של המחוז, לפי מקורות שונים, 40,940-42,223 קמ"ר דבר ההופך אותו למחוז הגדול ביותר במדינה, מבחינה גאוגרפית. אוכלוסייתו הוערכה בשנת 2010 בכ-1,763,000 תושבים. המחוז מחולק לשש נפות ובירתו היא העיר חומס.

18 ק"מ צפונית מזרחית לעיר חומס, נמצא האתר הארכאולוגי של העיר העתיקה קטנה שהייתה במאה ה-18 לפנה"ס, מרכזה של עיר מדינה גדולה ששלטה על כל האזור.

## נפות
המחוז מחולק לשש נפות:
* נפת חומס
* נפת אל-מח'רם
* נפת תדמור
* נפת א-רסתן
* נפת אל-קוסייר
* נפת תלכלח'

## קישורים חיצוניים

* 

חומס
ערב ב' כסלו

**ערב ב' כסלו** הוא שיר שנכתב על ידי ערן צור בשנת 1993, הולחן על ידי יובל מסנר ומופיע באלבום "עיוור בלב ים" של כרמלה גרוס ואגנר.

השיר כתוב בגוף ראשון ומתאר את התאבדותו של המְסַפֵּר, כפי שנאמר בפתח השיר: "בערב ב' כסלו /
טרפתי את נפשי". המשך הבית הראשון מתאר את דרך ההתאבדות, הדומה לזו ששימשה את הסופרת וירג'יניה וולף בעת שהתאבדה בשנת 1941.

השיר מורכב מארבעה בתים. בבית הראשון המספר יוצא מביתו בערב ב' כסלו, מכניס אבנים לכיסיו ונכנס לים.

בבית השני, הדמות נמצאת במערבולת, הן של הים והן בתוך חלום שבו נגלים לה, כביכול, החיים שאחרי, רגועים ושקטים.

בבית השלישי מתואר החיבור בין ששון לאסון, כאשר יום השמחה, בו הדמות עוזבת את עולמה הקשה, הוא גם יום אסון, בו מתגלה שאין קיום טוב יותר בעולם שאחרי.

בבית הרביעי והאחרון, הנפש מתוארת במין גיהנום, בו נמצאים אלה שהתאבדו - כל "טורפי נפשם בכפם".

הקליפ לשיר צולם בוואדי סאליב בחיפה.

## השפעות על השיר
שתי השורות הראשונות של הבית השלישי, שבהן נאמר "יום אסוני הוא יום ששוני / ויום ששוני הוא יום אסוני" הן פרפרזה למילותיו של שלמה אבן גבירול בשירו "נִחַר בְּקָרְאִי גְּרוֹנִי": .

הבית האחרון בשיר מתייחס אל "הקומדיה האלוהית" של דאנטה, העוסקת במסעו אל ממלכת הגיהנום. בפרט מתוארת הטבעת השנייה במעגל השביעי של הגיהנום.

## קישורים חיצוניים

* פרשנות לשיר, בפורום ערן צור בתפוז
* יוסי חרסונסקי, פרשנות לשיר, באתר yosmusic
* 

## הערות שוליים

קטגוריה:שירי 1993
קטגוריה:סינגלים מ-1993
קטגוריה:שירי ערן צור
קטגוריה:שירים בעברית
קטגוריה:שירי חגים ומועדים
קטגוריה:שירים על התאבדות
קטגוריה:שירי רוק בעברית
א-סווידא (מחוז)

**מְחוֹז אַ-סֻּוַיְדַאא** (בערבית: **محافظة السويداء**), או בהתאם להגייה המדוברת **מְחוֹז אַ-סֻּוֵידַא**, היה אחד מ-14 מחוזותיה של סוריה, והוא השתרע בדרום-מערבה של המדינה ויחד עם מחוז קוניטרה ומחוז דרעא הוא מרכיב את חורן – חבל הארץ ההיסטורי הנזכר כבר בתנ"ך. שטחו של המחוז היה 5,550 קמ"ר, ואוכלוסייתו נאמדה בשנת 2010 בכ-375,000 תושבים: 90% דרוזים, 7% נוצרים ו-3% מוסלמים סונים. המחוז היהמחולק לשלוש נפות ובירתו הייתה העיר א-סווידא.

תחת המנדט הצרפתי על סוריה שכנה במחוז מדינה דרוזית אוטונומית נפרדת. בין השנים 1921 עד 1927 נקראה המדינה **מדינת א-סווידא** על שם העיר, אך בשנת 1927 שונה השם ל**[[מדינת ג'בל א-דרוז|ג'בל א-דרוז]]** על שם הר הבשן.

## נפות
המחוז היה היה מחולק לשלוש נפות:
* נפת שהבא  - בצפון המחוז.
* נפת א-סווידא - במרכז המחוז.
* נפת סלח'ד - בדרום המחוז.

## ראו גם
* המועצה הצבאית של א-סווידא

## קישורים חיצוניים

## הערות שוליים

א-סווידא
*
מטאו דה פרוג'ה

ממוזער|פקסימיליה של "Le greygnour bien" מאת מטאו דה פרוג'ה
**מטאו דה פרוג'ה** (באיטלקית: **Matteo da Perugia**  נזכר לראשונה ב-1400–1416) היה מלחין איטלקי מתקופת ימי הביניים, כנראה יליד פרוג'ה. משנת 1402 עד 1407 היה הממונה על הקאפלה הראשון של הדואומו די מילאנו, או קתדרלת מילאנו; חובותיו כללו ניצוח על מקהלת הכנסייה והוראת שלושה נערים, שנבחרו על ידי נציגי הקתדרלה. מעט מאוד ידוע על חייו מעבר לזה. לדברי וילי אפל, היה ראשון המלחינים בדורו, אבל היינריך בסלר ערער על קביעה זו, ומעמדו ההיסטורי של מטאו מוטל בספק.

גם יצירותיו לא נחקרו עד כה לעומק מבחינה סגנונית. הוא כתב תפקידי קונטרה-טנור רבים ליצירות קיימות, ועקב כך יוחסו לו רבות מיצירות אלה בטעות. מטאו כתב בצורות רבות, בהן וירלאי, בלדה ורונדו.

## לקריאה נוספת

*Günther, Ursula, and Anne Stone. "Matteo da Perugia", *Grove Dictionary of Music and Musicians|Grove Music Online*, ed. L. Macy (accessed December 29, 2005), grovemusic.com (subscription access).



## קישורים חיצוניים

## הערות שוליים

קטגוריה:מלחינים איטלקים במאה ה-15
קטגוריה:מלחינים איטלקים במאה ה-14
קטגוריה:נפטרים ב-1416
ג'ואל אדג'רטון

** ג'ואל אדג'רטון** (באנגלית: **Joel Edgerton**; נולד ב-23 ביוני 1974) הוא שחקן וקולנוען אוסטרלי, מועמד פרס גלובוס הזהב על תפקידו בסרט "לאבינג" (2017).

## ביוגרפיה
אדג'רטון נולד בבלאקטאון, ניו סאות' ויילס שבאוסטרליה. אחיו נאש אדג'רטון הוא במאי ופעלולן. למד בבית ספר לדרמה באוניברסיטת סידני המערבית ושיחק ב"חברת התיאטרון סידני".

## קריירת משחק
אדג'רטון התגלה לראשונה לצידו של יו ג'קמן בתפקיד הפריצה שלו באוסטרליה בסרט "מלכי ארסקינוויל".
פרץ לתודעה בסרט הפשע "כוחה של מילה", בתפקיד משנה עליו זכה לראשונה להערכת המבקרים המקומיים.
בשנת 2002 התפרסם לראשונה אל מחוץ לגבולות אוסטרליה בשובר הקופות "מלחמת הכוכבים - פרק 2: מתקפת המשובטים" בתפקיד אוון לארס אחיו החורג של דארת' ויידר.
הופיע בתפקיד הקצר גם בסרט ההמשך "מלחמת הכוכבים - פרק 3: נקמת הסית'".

ב-2003 שיחק במערבון "כנופיית נד קלי" בתור הפושע ארון שריט המקושר לפושע נד קלי (הית' לדג'ר).
ב-2004 הופיע בתפקיד האביר גאווין אחיינו של המלך ארתור (קלייב אואן) בדרמת הפעולה ההיסטורית "המלך ארתור".

ב-2005 שיחק בקומדיה "קינקי בוטס" בתור צ'ארלי פרייס המנסה להציל את עסק הנעליים של משפחתו.
ב-2007 השתתף בסרט הפשע "לחסל את האס" בתפקיד שומר הראש הוגו קרופ.
ב-2008 כתב הפיק ושיחק בסרט "הרובע" בבימויו של אחיו נאש אדג'רטון.

ב-2010 זכה אדג'רטון להערכה מקומית ועולמית רבה על תפקידו בדרמת הפשע האוסטרלית "ממלכת החיות" בתור בארי בראון, חבר משפחת הפשע קודי. בנוסף דיבב בסרט האנימציה "אגדה עם כנפיים".
ב-2011 הופיע בדרמת הלחימה "לוחם" בתור ברנדן קונלון הנלחם באחיו טומי ריורדן (טום הארדי) בתחרות MMA. כמו כן הופיע בפריקוול למותחן האימה "הדבר" בתור טייס ההליקופטר סם קרטר.

בשנת 2015 יצא סרטו הראשון של אדג'רטון כבמאי, לו הוא גם כתב את התסריט ושיחק בתפקיד ראשי - המותחן "המתנה".

ב- 2024 הופיע בתפקיד ראשי בסרטו של ג'ורג' קלוני, הבחורים בסירה.

ב-2025, שיחק בסרט חלומות רכבת של נטפליקס, בתור הכוכב הראשי.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:מדבבים אוסטרלים
קטגוריה:במאי קולנוע אוסטרלים
קטגוריה:תסריטאי קולנוע אוסטרלים
קטגוריה:מפיקי קולנוע אוסטרלים
קטגוריה:זוכי פרס ACTAA: שחקן המשנה הטוב
קטגוריה:בוגרי אוניברסיטת סידני המערבית
קטגוריה:אוסטרלים שנולדו ב-1974
עיוור בלב ים

**עיוור בלב ים** הוא האלבום השני של להקת כרמלה גרוס ואגנר, אשר יצא בשנת 1995 על ידי חברת התקליטים אן אם סי בהפקתו המוזיקלית של ארקדי דוכין. בזמן הקלטות האלבום חברי כרמלה גרוס ואגנר עזבו, כך שהשם מייצג את להקת הליווי באלבום, ולמעשה זהו אלבום סולו של ערן צור.

## רשימת שירים
המילים והלחנים נכתבו על ידי ערן צור, מלבד היכן שמצוין אחרת
#המכסה הירוק
#מדינה
#אליסה
#קרבות תרנגולים
#מה את עושה? (מילים: ישראל ויישבה; לחן: יובל מסנר)
#המנון לאדישות (מילים ולחן: ארקדי דוכין)
#שולחן הכתיבה (לחן: יובל מסנר)
#ואז הופיעה בטי (לחן: ארקדי דוכין וערן צור)
#בחור מצוי
#ערב ב' כסלו (לחן: יובל מסנר)
#קיץ (לחן: יובל מסנר)
#ציפורן
#עץ (לחן: קורין אלאל)
#Rush Time (לחן: יובל מסנר)
#שלושת האחים

## אמנים משתתפים
;כרמלה גרוס ואגנר
* ערן צור - שירה, בס, גיטרה אקוסטית
* אורי בלק - תופים, כלי הקשה
* אבשלום כספי - פסנתר, קלידים, קולות
* אורי פרוסט - גיטרה חשמלית

;משתתפים נוספים
*ארקדי דוכין – גיטרה, פסנתר, קולות, עיבודים והפקה מוזיקלית 
*רונן שפירא – קלידים, פסנתר וקולות
*מיקי הררי ורם אוריון – גיטרות חשמליות
*אלכס פולק – גיטרה
*אריס – בוזוקי
*יונתן מילר – כינור ומנדולינה
*גדי סרי וזוהר פרסקו – כלי הקשה
*אריק לבנת – סקסופון
*יוסי רגב – טרומבון
*אוהד דקל – מחשוב וסמפלרים
*קורין אלאל וירונה כספי – קולות
*מקהלת הבנות הייצוגיות של נווה-עופר - קולות ב"ערב ב' כסלו"

## קישורים חיצוניים

* ביקורת על האלבום באתר השרת העיוור

קטגוריה:אלבומי ערן צור
קטגוריה:אלבומי כרמלה גרוס ואגנר
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
יעקב קינמון

**יעקב קינמון** (תרנ"ח, 1898, ינדז'יוב, פולין – תשט"ו, 1955, תל אביב) היה ראש המועצה המקומית של עפולה. מהמתיישבים הראשונים בצריפין (כיום מזרע), בעפולה ובכפר ויתקין.

## ביוגרפיה
יעקב קינמון נולד בעיירה ינדז'יוב, שרוב תושביה יהודים עמלים. מצעירותו נמשך לתנועה הציונית ונסחף בזרם הצעירים שעזבו את פולין. נסע לברסלאו והגיע לווינה, ולאחר מלחמת העולם הראשונה היה מראשוני העולים לארץ ישראל. 

קינמון הגיע לארץ בשנת 1919 ועבד כפועל דפוס  ואחר כך כפועל בניין. עמד בראש חבורה מבני עירו, שכונתה "קבוצת קינמון" שהצטרפה בראשית 1921 לקבוצת צריפין בראשית בניית המחנה הצבאי סרפנד. עם קבוצת צריפין עבד בבלפוריה (1921), למרגלות הרי נצרת, בבניית כביש ירושלים-נס ציונה (1922), בבניה בתל אביב ובבניית בלפוריה (1923). היה מראשוני המתיישבים בצריפין שבעמק יזרעאל (כיום קבוצת מזרע). זמן מה עבד במרכז מפלגתו הפועל הצעיר.

בשנת 1928 נבחר לראש המועצה המקומית עפולה, וכיהן במשרה זו עד 1930. לאחר פרישתו נמנה עם ראשוני המתיישבים בכפר ויתקין. לאחר מכן עבד במרכז מפא"י ובמרכז קופת חולים. בשנת 1938 התחיל עבודתו כמנהל לשכת המס המרכזית בתל אביב וכיהן בתפקידו זה שתים עשרה שנים רצופות. את שנותיו האחרונות עשה בשליחות חברת העובדים בחוץ לארץ וחזר שוב לניהול לשכת המס.  

נפטר בשנת 1955 בתל אביב, והובא למנוחות בבית העלמין קריית שאול . על שמו קרוי בעפולה רחוב יעקב קינמון.
בנו אהוד קינמון שימש בשנות השמונים כראש עיריית בת-ים.

קטגוריה:חברי הפועל הצעיר
קטגוריה:ישראלים ילידי פולין
קטגוריה:ראשי עיריית עפולה
קטגוריה:אנשי העלייה השלישית
קטגוריה:כפר ויתקין: אישים
קטגוריה:ראשי רשויות מקומיות מטעם מפא"י
קטגוריה:ישראלים שנולדו ב-1898
קטגוריה:ישראלים שנפטרו ב-1955
קטגוריה:אישים הקבורים בבית הקברות קריית שאול
צבי תומסון

**צבי תומסון** (שם מדעי: *Eudorcas thomsonii*) הוא אחד המינים הידועים ביותר בתת-משפחת הצבאיים. הוא קרוי על שם החוקר ג'וזף תומסון. ככל הנראה קיימים כ-650,000 צביי תומסון בעולם והוא נחשב לצבי הנפוץ ביותר במזרח אפריקה.

## מאפיינים
צבעו של צבי תומסון הוא חום בהיר (בעיקר על גבו וצווארו), בטנו לבנה ומעליה פס שחור. גובהו נע בין 50 ל-70 ס"מ. משקל הנקבה 25-15 ק"ג ומשקל הזכר 35-20 ק"ג. תוחלת החיים שלו בטבע היא כ-10.5 שנים.

## התנהגות ואקולוגיה
צבאי תומסון חיים בערבות הסוואנה של אפריקה, בעיקר במחוז סרנגטי בקניה וטנזניה. הם מעדיפים ערבות בעלות עשב קצר בתור בית גידול, אך בעת נדידה שוהים גם בערבות בעלות עשב גבוה ובחורשות עצים סבוכות.

צבי תומסון יכול להגיע למהירות של עד 80 קמ"ש. הטורף העיקרי שלו, הברדלס, מגיע למהירות של עד 110 קמ"ש. יתרונו של הצבי הוא ביכולתו לרוץ במהירותו המקסימלית לאורך זמן ממושך יותר, בעוד שהברדלס יכול לשמר על מהירותו רק לאורך מאות מטרים. יתרון נוסף שיש לצבי הוא יכולתו לבצע פניות חדות מהר יותר מהברדלס, ואף לרוץ בצורת זיגזג. לעיתים מבחינים הצבאים בברדלס כשהוא אורב להם, ועורכים מעין תצוגת דילוגים המסמנת לטורף שהוא כבר התגלה.

טורפים נוספים של צבי תומסון הם האריות והצבועים, אשר משתמשים בכוח הלהקה על מנת לגבור על מגבלת המהירות שלהם, ולעיתים גם נמרים, זאבים טלואים, פיתוני סלעים ותנינים. הצעירים נטרפים גם על ידי תן שחור-גב, קרקל, בבון זית ואף עיטים. נקבות הצבאים נלחמות בבבונים ובעיטים בקרניהן ולעיתים מצליחות להבריחם. העופרים הרכים נוהגים לשכב ולהיצמד לקרקע בעת סכנה, כיוון שהם קטנים יותר, צבעם מוסווה יותר והם מתקשים לרוץ במהירות.

העופרים נשארים עם אמותיהם עד לגיל ההתבגרות, ולאחר מכן הנקבות נכנסות לנחלת זכר חזק ודומיננטי, והעופרים הצעירים מתחילים לחיות בשבטי רווקים עד שהם חזקים מספיק להילחם על נחלה.

## גלריה

Gazella thomsonii Thomsons Gazelle in Tanzania 3591 cropped Nevit.jpg
Serengeti Thomson-Gazelle3.jpg
Thomson's Gazelles fighting.jpg|מאבק בין שני זכרים
Eudorcas thomsonii -Serengeti National Park, Tanzania-8.jpg
Serengeti Thomson-Gazelle1.jpg
Gazella thomsonii Thomsons Gazelle in Tanzania 2573 Nevit.jpg
Eudorcas thomsonii 2.jpg|צבי מרים זנב
Thomson's Gazelle - Masai Mara Park - Kenya.jpg|נקבה


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אלברט גינטר
קטגוריה:צבאיים
קטגוריה:בעלי חיים הקרויים על שם מפורסמים
קטגוריה:יונקים בסוואנה האפריקנית
קטגוריה:קניה: יונקים
קטגוריה:בעלי חיים שתוארו ב-1884
קסנדרה קיין

**קסנדרה קיין** (באנגלית: **Cassandra Cain**) היא דמות בדיונית המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת *Batman #567* מיולי 1999 ונוצרה על ידי הכותבת קלי פאקט והמאיירים דמיון סקוט וקלי פאקט.

קיין היא בתם האסייתית-אמריקנית של המתנקשים דייוויד קיין וליידי שיווה. מגיל צעיר הייתה קסנדרה מנועה מדיבור וממגע עם העולם החיצון כחלק מניסיון הפיכתה למתנקשת הגדולה ביותר. כתוצאה מכך, מתמחה קסנדרה באמנויות לחימה, אך רוב הזמן היא אילמת, פיתחה מעט מאוד כישורים חברתיים ואינה יודעת קרוא וכתוב. תחילה נטלה קסנדרה את זהות באטגירל והיא הראשונה מהן שקיבלה סדרה משלה. בעקבות אירועי "באטמן: הקרב על הגלימה" משנת 2009, היא העבירה את זהות באטגירל לסטפני בראון, וחזרה רק בסוף 2010 כחלק מארגונו הכלל-עולמי של ברוס ויין, "באטמן בע"מ", באלטר אגו **העטלף השחור** (באנגלית: **Black Bat**).

## היסטורית הפרסום

קסנדרה קיין הופיעה לראשונה בחוברת *Batman* #567 (יולי 1999), שנכתבה על ידי קלי פאקט ואויירה על ידי דמיון סקוט (שבדרך כלל המצאתה מיוחסת לה).

בשנת 2000, קסנדרה הפכה לבאטגירל הראשונה שהופיעה בסדרת קומיקס מתמשכת.

ב- גיליון Robin #150 (יולי 2006) קסנדרה נהפכה לנבלת ולקחה על עצמה את תפקיד ראש ליגת המתנקשים.

קסנדרה הופיעה אחר כך ב-*סופרגירל* (כרך 5) #14 (אפריל 2007), ונאבקה בקארה זור-אל.

ב- *[[הטיטאנים הצעירים|Teen Titans]]* (כרך 3) #44 (אפריל 2007), נחשף שקסנדרה נלחמה בסופרגירל תחילה, לפני שתקפה את הטין טיטאנס ביחד עם הטיטאנס איסט.

קסנדרה הופיעה שוב מאוחר יותר בסדרת *רובין* .

בהופעתה הבאה, קסנדרה היא חלק מהסגל של האיסט טיטאנס כשהיא לובשת שוב את התחפושת של באטגירל. קסנדרה נשארה בתפקיד הנבלת, בפיקודו של מנהיג הטיטאנס איסט, דת'סטרוק.

באוקטובר 2007, DC הודיעה כי קסנדרה תתפוס את זהותה של באטגירל כחברה באאוטסיידרים בסדרה המתמשכת הקרובה *של "Batman and the Outsiders"* שתיכתב על ידי צ'אק דיקסון.

בפברואר 2008, דן דידיו חשף במהלך פאנל בכנס שהסופר אדם ביצ'ן יכתוב סדרת מיני חדשה לבאטגירל. ביצ'ן עצמו הודיע שהסיפור יפתור את השאלות בנוגע להתנהגותה של קסנדרה ויהווה הקדמה להרפתקאות באטגירל חדשות.

בשנת 2009, קסנדרה העבירה את זהותה של באטגירל לסטפני בראון .

ביולי 2010 קסנדרה הופיעה כאחת הדמויות הראשיות בסיפור קצר שכתבה וציירה אמנדה קונר עבור גיליון *[[וונדר וומן|Wonder Woman]]* #600, שם היא עוזרת לוונדר וומן ופאוור גירל בקרב נגד אג פו.

לאחר שברוס וויין חוזר, מתגלה כי ההפיכה של קסנדרה לנבלת הייתה תחבולה, ושהיא מסרה ברצון את זהותה עבאטגירל לסטפני מכיוון שהיא פעלה לפי פקודות המנטור שלה, וכעת היא עובדת כשומרנית חסרת שם.

בשנת 2011, בסדרת *Batman Inc.* של גרנט מוריסון, מתגלה שקסנדרה קיבלה את השם עטלפית שחורה.

ב-2011, אושר שקסנדרה תופיע כדמות ראשית במיני-סדרה של סקוט סניידר וקייל היגינס *Batman: Gates of Gotham* .

לאחר ה-New 52, קסנדרה הופיעה במה שנראה כציר זמן שונה; עם זאת, בסן דייגו קומיקון ב-2015, ג'יימס טיניון הרביעי הכריז שקסנדרה תוכנס להמשכיות הראשית ב-*Batman & Robin Eternal* .

ב-4 בפברואר 2020 יצא לאור הרומן הגרפי הראשון של קסנדרה קיין, *Shadow of the Batgirl*, שנכתב על ידי שרה קון ואוייר על ידי ניקול גו.

## קישורים חיצוניים
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס
## הערות שוליים

קטגוריה:באטמן: דמויות
באטוומן

**באטוומן** (באנגלית: **Batwoman**, "אשת העטלף" במקור) היא דמות בדיונית המופיעה בחוברות הקומיקס באטמן ביקום DC קומיקס. במקור, הדמות הופיעה לראשונה בחוברת *Detective Comics #233* מיולי 1956 ונוצרה על ידי בוב קיין ושלדון מולדוף. בעידן המודרני, הדמות הומצאה מחדש בחוברת *[[52 (קומיקס)|#7 52]]* מיולי 2006 ונוצרה על ידי הכותבים ג'ף ג'ונס, מארק וייד, גרנט מוריסון, גרג ראקה וקן לשלי.

באטוומן הראשונה היא קאתי קיין, שדמותה נכתבה כמושא אהבתו של באטמן בעקבות האשמות של הומוסקסואליות בחוברות הקומיקס של באטמן שפורסמו בספר "פיתוי התמימים" מאת פרדריק ורתהם משנת 1954. כאשר ג'וליוס שוורץ התמנה לעורך חוברות באטמן בשנת 1964, הוא הסיר מספר אלמנטים מסדרת החוברות, ביניהם את דמותה של באטוומן. מאוחר יותר נקבע רטרואקטיבית באירועי המשבר בעולמות האינסופיים שבאטוומן מעולם לא הייתה קיימת, אם כי שמה של קאתי קיין הוזכר לעיתים.

באטוומן השנייה היא קייט קיין, יורשת מיליארדרית שהונה משתווה לזה של ברוס ויין. דמותה הופיעה לראשונה בשבוע השביעי של קשת הסיפור "52" משנת 2006. היא פעלה בגות'אם סיטי בעקבות היעדרותו של באטמן לאחר אירועי המשבר האינסופי. באטוומן המודרנית נכתבה כלסבית ממוצא יהודי, כחלק מניסיון עורכי חברת DC לגוון את פרסומיה ובמטרה להתחבר לקהל קוראים עכשווי.

את דמותה של קייט קיין בסדרות יקום החץ "באטוומן", "החץ", "הפלאש" ו"סופרגירל" של רשת The CW מגלמת השחקנית רובי רוז, אשר הוחלפה לאחר עונה אחת בלבד בשחקנית וואליס דיי. דמות נוספת שנטלה את זהות באטוומן הוצגה בעונה השנייה בשם ריאן וויילדר, והיא מגולמת בידי השחקנית ג'וויסיה לסלי.

## קישורים חיצוניים

* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס
* 

קטגוריה:באטמן: דמויות
קטגוריה:דמויות להט"ביות
קטגוריה:נשות עסקים בדיוניות
קטגוריה:יצירות זוכות פרס התקשורת של הליגה ההומו-לסבית נגד השמצה
רביעיית הסקסופונים ראשר

**רביעיית הסקסופונים ראשֶר** (באנגלית: **Raschèr Saxophone Quartet**) הוא הרכב מקצועי של ארבעה סקסופוניסטים, המבצע מוזיקה קלאסית אירופאית ומוזיקה בת זמננו. 

כמו ברוב רביעיות הסקסופונים, משתתפים ברביעיית ראשר נגן אחד לכל אחד מארבעת הגדלים המקובלים בסקסופון: סופרן, אלט, טנור ובריטון.

הרביעייה הוקמה בארצות הברית בשנת 1969, על ידי הסקסופוניסט הקלאסי הנודע סיגור ראשר ובתו, קארינה. כעבור שנים אחדות  העתיקה הרביעייה את מושבה לגרמניה ושם היא שוכנת עד היום.

רביעיית ראשר מופיעה באולמות קונצרטים מן החשובים באירופה ובארצות הברית, בהם קרנגי הול ומרכז לינקולן בניו יורק, קנדי סנטר בוושינגטון, אופרה בסטיליה בפריז, רויאל פסטיבל הול בלונדון, קונצרטחבאו באמסטרדם, אולם הקונצרטים של ברלין, מוזיקפריין בווינה וטונהאלה בציריך.

הרביעייה זכתה לביקורות אוהדות וה"ווינר צייטונג" הכתיר את נגניה בתואר "מלכים ללא כתר של הסקסופון".

## יצירות מקוריות  שנכתבו לרביעייה
פניותיו הבלתי-נלאות של סיגור ראשר אל מלחינים קלאסיים הניעו רבים מהם לחבר יצירות במיוחד לרביעייה. מגמה זו נמשכה גם לאחר פרישתו של ראשה ויחד עם רמתה הטכנית והמוזיקלית המרשימה של הרביעייה, הניבה היענות מצד למעלה מ-250 מלחינים, שהקדישו יצירות פרי עטם להרכב.

להלן כמה מן המלחינים, שכתבו מוזיקה לרביעייה:
* לוצ'אנו בריו
* פרנקו דונאטוני
* אלנה פירסובה
* פיליפ גלאס
* סופיה גוביידולינה
* רומן האובנשטוק-רמתי
* ג'ון וורלי
* צ'ארלס וואורינן
*יאניס קסנאקיס

## קישורים חיצוניים
* 


* Raschèr Saxophone Quartet official web site
* Raschèr Saxophone Orchestra Lörrach official web site


קטגוריה:הרכבים קאמריים
קטגוריה:נגני כלי נשיפה מעץ
ויטלי מילמן

**ויטלי דוידוביץ' מילמן** (ברוסית: **Виталий Давидович Мильман**; נולד ב-22 באוגוסט 1939 בברית המועצות) הוא מתמטיקאי ישראלי, מופקד על קתדרת ארגנטינה באוניברסיטת תל אביב. זוכה פרס לנדאו למדעים ולמחקר (2002), פרס א.מ.ת (2007) ופרס ישראל בחקר המתמטיקה, מדעי המחשב והנדסת מחשבים (2024).
ממוזער|250px|ויטלי מילמן

## קורות חיים
מילמן נולד בברית המועצות ב-1939 למתמטיקאי דוד מילמן. עבד במכון לטמפרטורות נמוכות של האקדמיה למדעים של ברית המועצות והשלים דוקטורט באוניברסיטת חרקוב ב-1965 בהנחיית בוריס לוין. לאחר מכן היה חוקר בכיר במכון לפיזיקה כימית של האקדמיה למדעים, יחד עם אחיו פייר מילמן. בשנת 1973 עלה ארצה עם משפחתו והצטרף, יחד עם אביו, לסגל האקדמי באוניברסיטת תל אביב.

במשך שנתיים היה ראש החוג למתמטיקה עיונית. משנת 1992 מופקד על קתדרת ארגנטינה למתמטיקה. היה נשיא האיגוד הישראלי למתמטיקה. ייסד את כתב העת היוקרתי "Geometric and Functional Analysis". מילמן ייעץ למשרד המדע בנושא קליטת מדענים עולים והיה חבר בוועדת עלייה של אוניברסיטת תל אביב.

מילמן הרצה בקונגרס העולמי של המתמטיקאים בברקלי (קליפורניה) ב-1986 ובברלין ב-1998. ב-1996 הרצה במליאת הסיום של הקונגרס האירופי למתמטיקה שנערך בבודפשט. עבודתו זיכתה אותו בפרס לנדאו למתמטיקה ב-2002 ובשנת 2007 זכה בפרס א.מ.ת. בין תלמידיו אפשר למנות את המתמטיקאים: לאוניד פולטרוביץ', סמיון אלסקר, בועז קלרטג ושירי ארטשטיין-אבידן, אלכסנדר סודין ורונן אלדן, ומדען המחשב חיים וולפסון. חמישה מהם זוכי פרס ארדש.

משפחתו היא בעלת מסורת מתמטית ארוכה. אביו, דוד מילמן, היה פרופסור מן המניין באוניברסיטת תל אביב; אחיו, פייר מילמן, הוא פרופסור מן המניין באוניברסיטת טורונטו; בנו, עמנואל מילמן, הוא פרופסור מן המניין בטכניון.. ביתו, ענת מילמן, היא קרדיולוגית במרכז הרפואי שמיר.

## מחקריו
מילמן "גילה ופיתח מספר תופעות מתמטיות מרכזיות באנליזה, ביניהן תופעת ריכוז המידה ותופעת ה-spectrum/distortion. נוסף לכך היה הכוח המניע מאחורי התפתחות התורה האסימפטוטית של מרחבים נורמיים. הוא איחד אותה עם תורת הקמירות הקלאסית, והפך אותן לתחום חדש – אנליזה אסימפטוטית גאומטרית."

ב-1971 מילמן גילה הוכחה חדשה למשפט דבורצקי. הייתה זו אחת התגליות אשר הביאו לפיתוח התורה הלוקלית של מרחבי בנך.

מילמן פרסם למעלה מ-150 מאמרים, מונוגרפיה, וערך 11 ספרים. הוא מעביר הרצאות ברחבי העולם.

## ספרים

* V.D. Milman, G. Schechtman, *Asymptotic theory of ﬁnite dimensional normed spaces*, Springer-Verlag, Lecture Notes in Mathematics 1200, 156pp. (1986). 2nd ed. (2002)
* Y. Idelman, V. Milman, A. Tsolomitis, Functional Analysis. An Introduction. Graduate Studies in Mathematics 66, American Mathematical Society, Providence, RI, 2004, xvi+323pp


## קישורים חיצוניים

* ויטלי מילמן, באתר אוניברסיטת תל אביב
* ויטלי מילמן, באתר פרס אמת
* ריאיון לרגל קבלת פרס אמת, אתר יוטיוב

## הערות שוליים

קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:בוגרי אוניברסיטת חרקוב
קטגוריה:מתמטיקאים יהודים אוקראינים
קטגוריה:מתמטיקאים ישראלים
קטגוריה:סגל אוניברסיטת תל אביב: מתמטיקה ומדעי המחשב
קטגוריה:נשיאי האיגוד הישראלי למתמטיקה
קטגוריה:זוכי פרס ישראל למתמטיקה
קטגוריה:זוכי פרס ישראל לשנת 2024
קטגוריה:זוכי פרס א.מ.ת.
קטגוריה:זוכי פרס לנדאו למדעים ולמחקר
קטגוריה:ישראלים עמיתי האגודה האמריקאית למתמטיקה
קטגוריה:ישראלים שנולדו ב-1939
כפן מצוי

ממוזער|סרטון
[ממוזער| [ביצה|ביצי כפן מצוי, אוסף מוזיאון טולוז]]
**כפן מצוי** או **כפן לבן** (שם מדעי: *Platalea leucorodia*) הוא מין של עוף נודד במשפחת הכפניים שבסדרת השקנאים. מזונו העיקרי הוא דגים, אך הוא גם אוכל רכיכות וסרטנים. אורכו בממוצע 90 ס"מ, מוטת כנפיו באורך של כ-1.3 מטר. גופו לבן, וכך גם צווארו וראשו. טבעת העין צהובה, גרונו בצבעים אדום וצהוב. מקורו שחור. מבנה מקור ייחודי לכפנים הוא מקור דק וארוך, המתעגל בסופו לצורת כף. בעזרת המקור הגדול הכפן תופס דגים בצורה ייחודית: הוא פותח את מקורו, מנענע אותו מצד לצד בתוך המים ולוכד את מזונו ב"כף". בעונת הרבייה מתפתחת ציצית בצבע לבן.

תחום תפוצתו מתפרש על פני היבשות אירופה, אסיה ואפריקה. הרבייה מתקיימת בדרום אירואסיה ובצפון אפריקה בארצות ספרד, יפן, הולנד, אוסטריה, הונגריה ויוון.

בישראל תת-המין האירופי *P. l. Leocorodia* חולף וחורף, אך אינו מקנן. הוא נצפה בעמק בית שאן, חוף הכרמל ועמק החולה.

באתרי הקינון בארצות אחרות מספר הביצים הממוצע בתטולה הוא 4.

כפן זה ניזון בעיקר מחרקים ורכיכות מימיים, סלמנדרות, סרטנים, תולעים, עלוקות, צפרדעים, ראשנים ודגים קטנים (שאורכם מגיע עד 10-15 ס"מ). עשוי לאכול גם צמחייה מימית ואצות.
ממוזער|אתרי קינון באירופה

## תת-מינים
*P. l. archeri* - ים סוף וסומליה.

*P. l. balsaci* - מערב מאוריטניה.

*P. l. leucorodia* - אירופה ומזרחה עד לצפון סין וחצי האי הקוריאני, ותת-היבשת ההודית

## קישורים חיצוניים

* ליאור כסלו, כפן לבן, אתר "תצפית לעלום הטבע"

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:ארץ ישראל: שקנאים
קטגוריה:כפניים
קטגוריה:דנמרק: עופות
קטגוריה:צרפת: עופות
קטגוריה:אתיופיה: עופות
קטגוריה:מרוקו: עופות
קטגוריה:סומליה: עופות
קטגוריה:בעלי חיים שתוארו ב-1758
כיפה אדומה סוגרת חשבון

**כיפה אדומה סוגרת חשבון** (באנגלית: **Hoodwinked Too! Hood vs. Evil**) הוא סרט אנימציה ממוחשבת תלת־ממדית אמריקאי שיצא לאקרנים בשנת 2011. זהו סרט המשך ל"כיפה אדומה: הסיפור האמיתי" שיצא ב-2005.

## תקציר העלילה
ניקי פליפרס הצפרדע-בלש, מזמין את החבורה שגיבש "באושר ובעושר" להציל את עמי ותמי מהמכשפה המרושעת. המכשפה חוטפת את סבתא ומתברר שסבתא מחזיקה בידע לייצור ממתק על, שהאוכל ממנו נהפך לגיבור על. עמי ותמי הם בעצם שותפיה של המכשפה למזימה. כיפה אדומה, שעברה אימונים במסדר "אחיות הכיפה" נחלצת להצלת סבתא ביחד עם הזאב וטוויצ'י הסנאי. המכשפה מצליחה להכריח את סבתא לגלות לה את המתכון ולייצר לה את ממתק העל. עמי ותמי אוכלים את הממתק ונהיים ענקיים, אך החבורה מצליחה בכוחות מאוחדים וביחד עם המכשפה שעברה לצד הטוב, לגבור על עמי ותמי אף על פי שאכלו את ממתק העל.

## ביקורות
בניגוד לסרט הראשון בסדרה, הסרט זכה לביקורות שליליות ביותר בארצות הברית והיה "קטסטרופה קופתית". בישראל הביקורות היו סלחניות יותר. טל ניב שיבח את חברת ההפקות הקטנה של בוב והארווי ויינסטיין על שהצליחה לייצר סרט ראשון שהפתיע את חברות ההפקה הגדולות, וסרט שני, שלמרות פגמים מסוימים באיכות האנימציה וסצנות האקשן, הוא בסך הכל סרט חביב ואהוב על הילדים.

## פיתוח
"Hoodwinked!" ("כיפה אדומה הסיפור האמיתי"; שמו בישראל) היה אחד מסרטי ההנפשה הראשונים הממומנים במלואם, והופק בתקציב של פחות מ-8 מיליון דולר, הרבה פחות מהתקציב של רוב סרטי האנימציה שהופקו על ידי אולפן.

הסרט בוים ונכתב על ידי קורי אדוארדס, טוד אדוארדס וטוני ליץ', והופץ על ידי חברת ויינשטיין, אשר לא חתמה עד קרוב לסיום ההפקה.

הוא יצא בדצמבר 2005 וקיבל ביקורות מעורבות, אך זכה להצלחה כלכלית, כאשר הרוויח מעל 110 מיליון דולר ברחבי העולם.

בפברואר 2006 הכריז קורי אדוארדס כי הוא, טוד אדוארדס וטוני ליץ בתהליך כתיבת סרט המשך, אם כי הם לא יחזרו לתפקיד במאים.

קורי אדוארדס ציין סיבות רבות לאי חזרתו כבמאי סרט ההמשך, בנוסף לרצון להתמקד בסרטים אחרים, בעיקר סרטי פעולה וכדי לא להיות מוגבל לאנימציה, היה לו ניסיון גרוע בעבודה על הסרט הראשון. לדבריו, הרגיש שלא קיבל יחס טוב. הוא גם הטיל ספק ביושרה של ז'אנר האגדות השבור, ש Hoodwinked! הוא חלק ממנו, וכינה אותו "מגמה שנאנחתי עליה אפילו כשסיימתי את הסרט הראשון ". בתחילה הסרט אמור היה להיות ממומן באופן עצמאי על ידי קנבר אנטרטיינמנט, ומופץ על ידי חברת ויינשטיין, כפי שנעשה עם הסרט הקודם; אולם שתי החברות התקשרו בהסכם מימון משותף, לפי בקשת חברת ויינשטיין.

## קול ודיבוב הדמויות

## קישורים חיצוניים

* 

## הערות שוליים

קטגוריה:סרטי 2011
קטגוריה:סרטי אנימציה ממוחשבת
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי המשך אמריקאיים
קטגוריה:כיפה אדומה
קטגוריה:סרטי אנימציה על ידידות
כביש 383

**כביש 383** הוא כביש רוחב (ממערב למזרח) המקשר בין כביש 3 בצומת שער אברהם לכביש 38 באזור מושב זכריה. הכביש מתחיל בגובה 60 מטר מעל גובה פני הים ומסתיים בעמק האלה בגובה 260 מטר.

לאורך הכביש נמצאים היישובים כפר הרי"ף, כפר מנחם, תירוש, גפן ושדות מיכה וכן יער חרובית ופארק בריטניה.

הכביש עובר בגשר עילי מעל כביש 6 ומסילת הרכבת לבאר שבע. בקרבת הגשר נמצאת תחנת הרכבת קריית מלאכי-יואב.

ביוני 1996 התרחש בכביש זה פיגוע ירי בו נרצחו בני הזוג ירון ואפי אונגר, ותינוקם ניצל ללא פגע. במקום הרצח הוצבה אנדרטה לזכר השניים.

בעקבות תאונות רבות שקרו לאורך הכביש, שוליו הצרים והעובדה שנפח התנועה בו גדל יצאו ביולי 2016 תושבי האזור במאבק להרחבת הכביש.
בנובמבר 2025 אושרה להפקדה בוועדה לתשתיות לאומיות תת"ל 123, במסגרתה מתוכננת הרחבת הכביש לכביש דו-נתיבי דו-מסלולי לכל אורכו, הקמת מחלף שיחבר אותו לכביש 6, מנהור לאורך כקילומטר וחצי והקמת מחלפונים לאורך הכביש שיחליפו צמתים. הכביש יהווה כביש המשך לכביש 39 המתוכנן לחבר בין ירושלים לצומת האלה, הסמוך לצומת תל עזקה בו מסתיים כביש 383.

## מסלול הכביש

## קישורים חיצוניים
*דף הפייסבוק של המאבק לשיפור הכביש

## הערות שוליים

קטגוריה:ישראל: כבישים
דוד רסקין

הרב **דוד רסקין** (י"ב בניסן תרפ"ז, 1927 – ז' באייר תשע"א, 11 במאי 2011) היה יו"ר צעירי אגודת חב"ד בניו יורק, חבר אגודת חסידי חב"ד העולמית ומנהל רוחני בישיבת תומכי תמימים ליובאוויטש המרכזית – 770.

## קורות חייו

נולד בבאברויסק בבלארוס. משפחתו סבלה רבות מהשלטון הקומוניסטי. לאחר מאסרם של הוריו עברה משפחתו לעיר לנינגרד, ולאחר שפרצה מלחמת העולם השנייה ברח עם משפחתו לסיביר ולאחר מסע קשה הגיעו לאלמא אטא בקזחסטן שם חיו ועזרו לרבי לוי יצחק שניאורסון (אביו של רבי מנחם מנדל שניאורסון) ששהה שם בגלות. לאחר המלחמה נסע לניו יורק ולמד בישיבת חב"ד בצל רבי יוסף יצחק שניאורסון.

לאחר פטירת רבי יוסף יצחק והתמנותו של הרבי הנוכחי החל לשמש כבעל קורא במניינו של הרבי. ב-1953 הצטרף להנהלת ישיבת תומכי תמימים המרכזית במגיד שיעור ולאחר תקופה קצרה מונה למנהל רוחני.

היה מהמקורבים לרבי מחב"ד שהתבטא עליו כאשר התקבל לאגודת חסידי חב"ד העולמית שיש לו "מרץ לעשייה בפועל". לאחר כל התוועדות שהרבי היה מורה הוראה חדשה נהג לטלפן לרבים מחסידי חב"ד והיה מודיע להם על ההוראה החדשה. בשנות השמונים החל למלא תפקידים רבים של חברים בארגוני חב"ד שנפטרו.

נפטר בניו יורק בז' באייר תשע"א (2011) ונקבר בניו יורק בבית הקברות מונטיפיורי, בחלקת אגודת חסידי חב"ד בסמיכות לאוהל חב"ד לובביץ'.

## תפקידיו
* מנהל רוחני בישיבת תומכי תמימים המרכזית.
* יו"ר צעירי אגודת חב"ד בארצות הברית, ושליח חב"ד ראשי למדינת ניו יורק.
* חבר באגודת חסידי חב"ד.
* חבר במרכז לענייני חינוך.
* חבר במחנה ישראל.
* חבר בהנהלת בית רבקה בארצות הברית.

## קישורים חיצוניים
* ועבדי דוד-תדפיס

קטגוריה:יהודים שהיגרו מברית המועצות לארצות הברית
קטגוריה:משפיעים חב"דים
קטגוריה:קראון הייטס: אישים
קטגוריה:יהודים הקבורים בבית הקברות מונטיפיורי
קטגוריה:אמריקאים שנולדו ב-1927
קטגוריה:אמריקאים שנפטרו ב-2011
ראש השנה הסינית

[שמאל|ממוזער|300px|חגיגות ראש השנה הסיני ב[צ'יינהטאון של העיר לונדון]]
**ראש השנה הסינית** הוא חג המקובל בסין ובמדינות אחרות בהן יש רוב סיני או אוכלוסייה גדולה של סינים, כמו סינגפור או טאיוואן. התאריך שבו נחוג החג משתנה משנה לשנה, מפני שלוח השנה הסיני נחוג על פי הירח; החג נחוג בין 21 בינואר ל-21 בפברואר.

מנהג מקובל בחג הוא קניית מתנות למשפחות ולמכרים, כגון קישוטים, מזון ובגדים. מנהגים נוספים בחג הם ניקיון וטיפוח הבית, ארוחת ערב משפחתית, וריקודים חגיגיים, בהם ריקוד האריה שעל פי המסורת מביא למזל טוב. מאכלים כמו ברווזים, חזירים, עוף ומעדנים מתוקים מקובלים לאכילה בחג. מאכל נוסף המסמל את החג הוא הג'יאוזי, המעוצב בצורת מטיל זהב ומסמל שפע.

הסינים מאמינים כי שנה חדשה מביאה עימה מזל טוב, ולכן אחת מהברכות המקובלות ביותר בראש השנה הסיני היא "מזל טוב". את הברכות נהוג לכתוב על כרטיסי ברכה ולשלוח לאנשים קרובים ומכרים.

בינואר 2017, בחר משרד התרבות הסיני במדינת ישראל כאחת מחמש המדינות שיציינו את החג במסגרת 25 שנים לכינון יחסים דיפלומטיים בין שתי המדינות. במסגרת אירועי התרבות לרגל "שנת התרנגול" התקיים טקס החג הרשמי במרכז סוזן דלאל, במעמד השגריר הסיני, סגן שר התרבות הסיני וראש עיריית תל אביב רון חולדאי.

## ראו גם
* הונגבאו

## קישורים חיצוניים

* 
*  

## הערות שוליים

קטגוריה:חגיגות השנה החדשה
קטגוריה:סין: תרבות
דיקסי דין

**ויליאם ראלף דין** (22 בינואר 1907 – 1 במרץ 1980) הידוע בכינויו **דיקסי דין** היה כדורגלן אנגלי אשר כבש 379 שערים בליגה האנגלית.

## קריירה
דין החל את הקריירה בטרנמיר רוברס, שם כבש 27 שערים ב-30 הופעות. בשנת 1925 עבר דין לאברטון תמורת 3,000 פאונד, שם הגיע לשיאו שכבש ב-399 הופעות 349 שערים. בעונת 1927/28 כבש 60 שערים בעונה אחת, שיא שלא נשבר עד היום.

בעונת 1937/38 עבר לשחק בשורותיה של נוטס קאונטי שם כבש 3 שערים ב-9 הופעות. שנה לאחר מכן, עבר לשחק בסלייגו רוברס מאירלנד. דיקסי דין סיים את הקריירה בקבוצת הארסט מליגת מחוז צ'שייר.

## נבחרת אנגליה
דין כבש 16 שערים ב-18 הופעות בנבחרת, מתוכם כבש פעמיים שלושער נגד נבחרת בלגיה ונבחרת לוקסמבורג.

## פטירתו
ב-1 במרץ 1980 נפטר דין כתוצאה מהתקף לב, כשהוא בן 73, דקות לאחר סיום משחק הדרבי בגודיסון פארק מול ליברפול בו צפה.

## קישורים חיצוניים

* ביוגרפיה באתר של אברטון
* 

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני טרנמיר רוברס
קטגוריה:כדורגלני אברטון
קטגוריה:כדורגלני נוטס קאונטי
קטגוריה:כדורגלני סלייגו רוברס
קטגוריה:כדורגלני נבחרת אנגליה
קטגוריה:חברי היכל התהילה של הכדורגל האנגלי
קטגוריה:בריטים חברי הבונים החופשיים
קטגוריה:בריטים שנולדו ב-1907
קטגוריה:בריטים שנפטרו ב-1980
אימלדה מרקוס

שמאל|ממוזער|250 פיקסלים|אימלדה מרקוס ב-1953 (בגיל 24)
**אימלדה רומולדז מרקוס** (בטאגאלוג: **Imelda Romuáldez Marcos**, ידועה כ"פרפר הברזל", נולדה אימלדה רמדיוס ויסיטסיון רומואלדס ב-2 ביולי 1929) היא פוליטיקאית פיליפינית, אלמנתו של דיקטטור הפיליפינים פרדיננד מרקוס. מילאה תפקידים שונים בממשלה עד שנת 1986, השנה בה בעלה הודח מתפקידו לאחר מרד עממי, בעקבותיו הם גלו להוואי.

## ביוגרפיה
מרקוס, ילידת מנילה, הייתה מלכת היופי של עיר הולדתה בהיותה בת 18. בשנת 1954 נישאה לפרדיננד, שהיה חבר בבית הנבחרים הפיליפיני.  

מרקוס הייתה הפוליטיקאית הראשונה שנבחרה כחברה בבית המחוקקים הפיליפיני בשלושה מיקומים גאוגרפיים (מנילה, לייטה, צפון אילוקוס). מרקוס שימשה כשגרירה מיוחדת של הפיליפינים לכינון היחסים הדיפלומטיים בין מדינה זו לבין סין, ברית המועצות ומדינות הלוויין שלה באירופה, ואסיה. 

בשנת 1972, כשבעלה היה לקראת סיום שתי תקופות הכהונה שהותר לאדם יחיד לכהן בהם כנשיא, נשקלה האפשרות שמרקוס תתמודד לנשיאות. בדצמבר 1972 נפצעה במהלך טקס רשמי, אל מול המצלמות, על ידי תוקף. בנובמבר 1975 מונתה מרקוס למושלת מנילה, ונחשבה באופן לא רשמי לסגנית הנשיא. בשנת 1976 נמנתה מרקוס בין עשר הנשים העשירות בעולם ברשימה של עיתון גרמני. בהמשך מונתה לתפקיד שרה לעניינים הומניים בנוסף לתפקידה כמושלת מנילה. בשנת 1983, בעקבות רצח בניגנו אקינו הבן, יריבו הפוליטי של בעלה,, ובניסיונות לשכך את הזעם כלפי בעלה, התפטרה מהוועדה המנהלתית והודיעה שלא תתמודד על הנשיאות, אחרי פרישת בעלה. עם זאת, היא המשיכה בתפקידה כמושלת מנילה.

מרקוס הייתה ידועה בכינויה "פרפר הפלדה", בשל היותה אישה נאה בצעירותה, אך גברת קשוחה וחסרת רחמים לצד בעלה. בנוסף, הייתה ידועה לשמצה כגברת ראשונה מושחתת וסמל לפזרנות, בעיקר לאחר שנתגלה אוסף הנעליים הגדול שלה, שכלל על פי השמועות כ-3,000 זוגות, אך לאחר זמן מה "תוקן" מספר זה ונאמר כי אוסף הנעליים שלה, שסימל את שחיתותה, ואהבתה למותגים יקרים של מיטב המעצבים, כלל "רק" 1,000 זוגות.

בפברואר 1986 היא נמלטה עם בעלה מהפיליפינים בעקבות חשש שמורדים בפיליפינים יפגעו בהם. בנובמבר 1991, שלוש שנים לאחר מות בעלה, חזרה לפיליפינים וניסתה להיבחר לנשיאות המדינה, אולם זכתה לתמיכה מועטה. אך בשנת 1995 זכתה בבחירות לבית הנבחרים כמייצגת מחוז לייטה. 

במהלך השנים מרקוס הורשעה באשמת שחיתות. באמצע שנות ה-90 נידונה ל-12 שנות מאסר, אולם עונשה בוטל בעקבות ערעור שהגישה. בשנת 2001 הואשמה בהעברת כספים לחשבונות בבנק בשווייץ, בשנת 2008 התקבל ערעורה בשנית אך ב-2018 הורשעה בשבע עבירות שחיתות.

למרקוס שלושה ילדים, אים מרקוס-מנטוק, פרדיננד "בונגבונג" מרקוס (שנבחר לתפקיד נשיא הפיליפינים בעקבות הבחירות לנשיאות הפיליפינים של 2022), ואירין מרקוס-ארנטה.

## קישורים חיצוניים

* 
* אימלדה מרקוס, בערוץ הביוגרפיה
* 
* 

## הערות שוליים

קטגוריה:פוליטיקאיות פיליפיניות
קטגוריה:בני זוג של מנהיגי מדינות
קטגוריה:אישי ציבור שהורשעו בדין
קטגוריה:זוכות בתחרויות יופי
קטגוריה:דוגמניות
קטגוריה:מעצבות אופנה
קטגוריה:אישים ממוצא ספרדי
קטגוריה:מעוטרי מסדר השמש של פרו
קטגוריה:מעוטרי עיטור הידידות בין העמים
קטגוריה:ילידות 1929
מיכל וקסמן

**מיכל וקסמן** (נולדה ב-1967) היא מחברת של ספרי הדרכה בנושא תזונה, אוכל ובישול.

## ביוגרפיה
מיכל וקסמן נולדה בבאר שבע וגדלה בהרצליה. את שירותה הצבאי עשתה כמדריכת טיולים בבית ספר שדה אכזיב, במהלכו חיברה את חוברת ההדרכה "מסלולי טיולים בגליל המערבי", שראתה אור בהוצאת החברה להגנת הטבע ב-1988. היא בעלת תואר ראשון ביחסים בינלאומיים ובהיסטוריה של אפריקה מהאוניברסיטה העברית בירושלים.
את הקריירה המקצועית שלה החלה בעבודה עיתונאית במחלקת החדשות של קול ישראל, ברשת המקומונים של ידיעות תקשורת ואחר כך במשך מספר שנים בתפקידי עריכה והפקה בחברת החדשות של ערוץ 2.

ב-1998 עברה לעבוד בתפקידי שיווק וניהול לקוחות עבור חברות סטרט-אפ ישראליות בישראל ומחוצה לה. במסגרת עבודתה חייתה בניו יורק ובלונדון, יחד עם בעלה, שי בן אסולין. הם חיים בתל אביב עם שני ילדיהם.

מגיל צעיר עסקה באוכל ובבישול. כשהפכה לאם צברה ידע רב בתחום האוכל לתינוקות והחליטה לחלוק אותו ואת שלל המתכונים שאספה במטבחה הפרטי עם הורים אחרים.

## ספריה
* **טעמים ראשונים: המדריך המלא לאוכל ולתזונת תינוקות**, הוצאת ידיעות ספרים, 2005: זהו מדריך למעבר של תינוקות מהנקה או תמ"ל לאוכל מוצק. הוא כולל פרקים עיוניים העוסקים בתזונה, רקע פסיכולוגי, אלרגיות ומזונות מומלצים בכל גיל וגם דוגמאות לתפריטים ולמבנה ארוחות יומי לצד מתכונים מגוונים.
* **ארוחת ילדים: המדריך המלא לארוחות ביתיות**, הוצאת ידיעות ספרים, 2010: זהו ספר ההמשך ל"טעמים ראשונים" וכמוהו משלב הדרכה תזונתית, פסיכולוגית והתארגנותית שמטרתה לסייע להורים בכל הקשור לאוכל ולארוחות של ילדיהם ושל המשפחה כולה. הספר כולל פרקים עיוניים בתחומים שונים, המלצות לארגון נכון ויעיל של המטבח הביתי ומגוון מתכונים ותפריטים שבועיים פשוטים ומזינים.

:בסמוך לפרסום הספר הושק גם "תוצרת בית", בלוג אוכל אישי, שעוסק בבישול ביתי עונתי ומתפרסם מדי שבוע גם בערוץ האוכל של ynet.
* **בואו לאכול, ארוחות מהירות - 10, 20, 30 דקות**, ידיעות ספרים, 2013.
* **בלדי, ארבע עונות בנצרת** בשיתוף עם השף דוחול ספדי, ידיעות ספרים, 2016.

## קישורים חיצוניים

* 
* הטור של מיכל וקסמן, באתר ynet
* כתבות של מיכל וקסמן, באתר xnet
* 
* יעל ארנסט, על הספר "ארוחת ילדים", באתר "סלונה", 9 בדצמבר 2010
* 
* ילדים, בואו לאכול , באתר "מרמלדה", 18 בדצמבר 2010
* 

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בעלי טור ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1967
קטגוריה:ישראלים שנולדו ב-1967
תגובה מבוקרת דיפוזיה

**תגובה מבוקרת דיפוזיה** בכימיה פיזיקלית היא תגובה בה הגורם הקובע את קצב התגובה הוא תנועת הצורונים המגיבים. תנועה זו ממושטרת על פי כללי הדיפוזיה.
ישנם כמה גורמים המשפיעים על קצב תגובה כימית:

כמות האנרגיה במערכת, זאת מכונה גם (תרמודינמיקה). ההסתברות להיווצרות תגובה ממפגש עתיר אנרגיה בין המגיבים, מכונה גם קינטיקה. וקצב שינוע הצורונים.
קצב שינוע הצורונים נשלט אף הוא על ידי כמה גורמים:
ערבוב, מיגרציה (הגירה בהשפעת פוטנציאל חשמלי למשל), ודיפוזיה.
כאשר ישנה אנרגיה בכמות מספקת במערכת, קינטיקה מהירה דיה, ואין השפעה של ערבוב ומגרציה, מתרחשת תגובה מבוקרת דיפוזיה.

## תגובה מבוקרות דיפוזיה באלקטרוכימיה
בשיטות אלקטרוכימיות ניתן לעקוב אחרי הגורמים המשפיעים על קצב התגובה: בפוטנציאלים הקרובים לפוטנציאל המנוחה של המערכת, הפוטנציאל המופעל על המערכת, המייצג את כמות האנרגיה, הוא הקבוע את קצב התגובה.
בפוטנציאלים מרוחקים מה מפוטנציאל המנוחה, הקינטיקה היא הקובעת את קצב התגובה.
תגובה מבוקרת דיפוזיה, אם כן, מתרחשת בפוטנציאלים המרוחקים ביותר מפוטנציאל המנוחה של המערכת. מכיוון שהדיפוזיה היא זו הקובעת את קצב התגובה, הזרם הנמדד במערכת אינו תלוי בפוטנציאל המופעל. מבחינה גרפית תיוצג תגובה זו על ידי ישר המקביל לציר הפוטנציאל.
בבדיקות אלקטרוכימיות מסוג מדידות עכבה חשמלית ממודלת תגובה מבוקרת דיפוזיה בעזרת עכבת וארבורג. ניתן לדלות ממנה מידע על מקדם הדיפוזיה של הצורונים, שטח הפנים של האלקטרודה ועוד. ייצוגה הגרפי של תוגבה מבוקרת דיפוזיה בסוג מדידות זה הוא ישר בשיפוע 45 בדיאגרמת נייקוויסט.

קטגוריה:כימיה פיזיקלית
אליפות העולם בכדוריד

**אליפות העולם בכדוריד לגברים** (World Men's Handball Championship) נערכת על ידי איגוד הכדוריד העולמי. אליפות העולם בכדוריד החלה בשנת 1938 ונערכת אחת לשנתיים. עד כה, צרפת זכתה 6 פעמים באליפות, יותר מכל מדינה אחרת. נבחרות שוודיה ורומניה זכו כל אחת ב-4 אליפויות. 

אלופת העולם הנוכחית (2023) היא נבחרת דנמרק.

## טורנירי אליפות העולם

1 גרמניה שלחה נבחרת מאוחדת המורכבת משחקנים ממזרח ומערב גרמניה
*מצרים ותוניסיה הן שתי הנבחרות הלא אירופאיות היחידות שהגיעו לחצי הגמר. מצרים ב-2001 ותוניסיה ב-2005. שתיהן סיימו במקום  הרביעי.
*קטר היא הנבחרת הלא-אירופאית היחידה שהגיעה לגמר, בטורניר של 2015, אז הפסידה מול צרפת 25-22.

## טבלת מדליות

* 1התאחדות הכדוריד הבינלאומית מכירה ברוסיה כיורשת של ברית המועצות
* 2התאחדות הכדוריד הבינלאומית מכירה בצ'כיה כיורשת של צ'כוסלובקיה
* 3התאחדות הכדוריד הבינלאומית מכירה בסרביה כיורשת של יוגוסלביה

## נבחרת ישראל באליפות העולם
נבחרת ישראל מעולם לא העפילה לאליפות העולם.

## ראו גם
* אליפות אירופה בכדוריד

## קישורים חיצוניים

* 
אליפות העולם בכדוריד
כדוריד
קטגוריה:אליפויות העולם בכדוריד
בית פלט

שמאל|ממוזער|250px|נחלות שבטי ישראל
**בֵּית פָּלֶט** הייתה עיר בתחומי נחלת שבט יהודה בחבל ארץ יהודה בתקופת המקרא.

בספר יהושע נאמר כי שוכנת על גבול אדום:

יש הסוברים כי שמה נקבע בשל משפחת פלט שהתגוררה בעיר, אשר הוזכרה בספר דברי הימים ברשימות היוחסין של שבט יהודה:

בספר נחמיה היא הוזכרה כיישוב יהודי בנגב:

במאה ה-20 שיערו חוקרים כי אתר בית פלט נמצא כנראה בסביבות באר שבע.

## לקריאה נוספת
* הערך: בית פלט, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 156.

## קישורים חיצוניים
* 

## הערות שוליים

קטגוריה:נחלת שבט יהודה
קטגוריה:יישובי המקרא
שלמה בן שמעון

**שלמה בן שמעון**, היה סופר וכרוניקן מיהדות אשכנז בימי הביניים; הוא רשם ותיעד בעברית אירועים היסטוריים מהמאה ה-11 והמאה ה-12, בין השאר על פי עדותם של עדי ראייה. הכרוניקה שכתב, אשר ראתה אור בשנת 1140 (ד'תת"ק), תיארה פרעות מתקופת מסע הצלב הראשון ב-1096 ובאמצעותה אנו יודעים מידע על הכרוניקן אשר מציין את שמו, שנת כתיבתו ומהיכן עדויותיו.

## חיבורו: גזרות שנת ד'תתנ״ו
בדומה לחיבוריהם של כרוניקנים כגון אליעזר בן נתן ושל האנונימי ממיינץ, הוא תיאר את הרדיפות, ההשמדה והחורבן של הקהילות היהודיות במרכז אירופה, בסביבות נהר הריין, בעיקר בערים שפייר, ורמייזא, מיינץ וטריר במהלך מסע הצלב הראשון. הוא מספק רקע והסבר לפרעות, כפי שמסבירה פרופ' אורה לימור, הצלבנים "היו חדורים תחושת שליחות דתית" ובדרכם לארץ ישראל רצו לחסל את "הכופרים מבית", דהיינו היהודים שישבו בארצותיהם.

החיבור מתאר את הניסיונות לגרום ליהודים להמיר את דתם לנצרות, ואת תגובת בהרג והתאבדות קבוצתית, אשר נחשבה בעיניהם ובתודעת הדורות הבאים קידוש השם ומעשה ששמר על קיומה של האומה, במילותיו:

במאה ה-19 התגלה העתק של כתביו מהמאה ה-15, שנרשם בשנת 1453 בעיר טרוויזו, אולם הוא פגום, עקב שגיאות כתיב בו.
### המחלוקת על החיבור
יש שטענו כי החוקר אברהם הברמן ייחס את החיבור לרבי שלמה בן שמשון, אולם במהדורה של ספרו ייחס את החיבור לבן-שמעון. החוקרת אווה הברקמפ במהדורה מדעית של הכרוניקה שראתה אור בשנת 2005 קבעה כי שמו של מחבר הכרוניקה הוא שלמה בן שמשון. ואילו, ההיסטוריון אברהם גרוסמן הראה כי "כאמור, נהרג רשב"ש באותן גזירות ... אין סדר הזמנים מאפשר לקבל זיהוי זה ... רבי שלמה, מחבר כרוניקה זו, העיד שהוא חי עדיין בשנת תת"ק (1140)".

## ראו גם
*גזירות תתנ"ו
*אנטישמיות נוצרית

## לקריאה נוספת
* יהושע פראוור, **תולדות ממלכת הצלבנים בארץ-ישראל**, א-ב, ירושלים: הוצאת מוסד ביאליק, 1971, עמ' 95–96.

## קישורים חיצוניים
* גזרות שנת ד'תתנ״ו לרבי שלמה ב"ר שמעון, בתוך: אברהם מאיר הברמן, '''גזירות אשכנז וצרפת''', באתר hebrewbooks
* יוסף דן, חסידות אשכנז בתולדות המחשבה היהודית, הוצאת האוניברסיטה הפתוחה, באתר גוגל בוקס
* יונה עמנואל, עדות רבי שלמה ב"ר שמעון, בתוך: תשע מאות שנה למסעי הצלב, ד'תתנ"ו-ה'תשנ"ו (1096-1996), **המעיין**, ניסן תשנ"ו-1996, באתר דעת
* פנחס רוזנבליט, קידוש ה' בימי הביניים, **[[מחניים (כתב עת)|מחניים]]**, מ"א, תש"ך-1960, באתר דעת

## הערות שוליים

קטגוריה:פרעות, פוגרומים ועלילות דם
קטגוריה:פרעות, פוגרומים ועלילות דם בימי הביניים
קטגוריה:כרוניקנים
קטגוריה:יהודים ויהדות בימי הביניים
קטגוריה:מסע הצלב הראשון
קטגוריה:יהודי אשכנז במאה ה-12
בורג' ביתין

**בורג' ביתין** הוא מבצר צלבני בבנימין. הוא משתרע על 28X30 מטר בראש גבעה בגובה כ-877 מטר מעל פני הים. הוא נמצא מדרום מזרח לכפר הפלסטיני ביתין. לצד המבצר מתחם ביזנטי ענק, שכנראה נועד להגן על הדרך העתיקה - דרך האבות. במבנה המבצר משולבות אבנים עם עיטורים, באחת האבנים ניתן להבחין במגן דוד שחוק ודקלים. לחלק מן האבנים שפה מסותתת בסגנון תקופת החשמונאים. 
ממוזער|אבן עם עיטור שחוק בצורת מגן דוד, בבורג' ביתין.

על פי מסורות באתר זה התרחש חלום יעקב ונדרו, ועל כן המקום מקודש לדתות היהדות, הנצרות והאסלאם. במקום שרידי כנסייה המכונים אל-מוקָאטֵר או חירבת אל כֶּנִיסֵה. הכנסייה נבנתה בשנת 380 וחרבה בכיבוש הערבי. הצלבנים בנו במקום כנסייה חדשה, ששרדה עד הכיבוש האיובי.

במאה ה-20 הוצע לזהות באתר את לוז או בית אל המוזכרים במקרא.

## קישורים חיצוניים


* Denys Pringle, "Burj Baitin" (No. 73), in: *Secular buildings in the Crusader Kingdom of Jerusalem: an archaeological Gazetter*, Cambridge University Press, 1997, p. 42


## הערות שוליים

קטגוריה:מבצרי צלבנים בארץ ישראל
קטגוריה:השומרון: אתרים ארכאולוגיים
קטגוריה:הרשות הפלסטינית: מבנים
פוריין אפייר

**פוריין אפייר** (באנגלית: **Foreign Affair**) הייתה להקה בה היו חברים ברי סחרוף ורמי פורטיס, במקביל לתחילת פעולתם כפורטיסחרוף.

לאחר שההרכב מינימל קומפקט התפרק, חזרו סחרוף ופורטיס לישראל והחלו לעבוד על האלבום סיפורים מהקופסא של פורטיס. במקביל עבדו תחת השם Foreign Affair גם על האלבום East on Fire, המשלב מוזיקת רוק, דאנס, מוזיקה ערבית ומוזיקה אלקטרונית במטרה להמשיך את הקריירה בחו"ל שהחלה עם מינימל קומפקט.
בשנת 1988 יצא האלבום, בעברית, אנגלית וג'יבריש, תחת חברת התקליטים הבלגית "קראמד דיסקס". מייסד החברה ובעליה, מרק הולנדר, השתתף כנגן באלבום.

בשנת 1989 יצאו פורטיס וסחרוף, תחת השם Foriegn Affair לסיבוב הופעות באירופה.
בשנת 1990, לאחר סיבוב ההופעות של סיפורים מהקופסא, הופיעו בישראל יחד עם גיל סמטנה, ז'אן ז'אק גולדברג ויובל שפריר.

## חברי ההרכב
*רמי פורטיס - שירה, גיטרה, סמפלאר
*ברי סחרוף - שירה, גיטרה, בס, קלידים

#### בחו"ל
*וינסט קניס - גיטרה, תכנות תופים
*ג'פרי ווד - גיטרה
*מוריס פוטו - תכנות תופים
*מרק הולנדר - כלי הקשה, קלידים, אקורדיון
*נעמי בלוך-פורטיס - קולות
*אנלי מריאן-דקר - קולות

#### בארץ
*גיל סמטנה - בס
*ז'אן ז'אק גולדברג - תופים
*יובל שפריר - כלי הקשה

## דיסקוגרפיה
* East on Fire (1989)

## קישורים חיצוניים

* ביקורת באתר השרת העיוור
* על פוריין אפייר באתר של פורטיס

קטגוריה:להקות רוק ישראליות
קטגוריה:הרכבי מוזיקה אלקטרונית ישראלים
קטגוריה:צמדים מוזיקליים ישראלים
קטגוריה:להקות שהוקמו בשנת 1988
קטגוריה:להקות שהתפרקו בשנת 1990
אלינור טומלינסון

**אלינור מיי טומלינסון** (באנגלית:** Eleanor May Tomlinson**; נולדה ב-19 במאי 1992) היא שחקנית קולנוע אנגלייה. התפרסמה בזכות תפקידיה בסרטים "אנגוס מתבגרת", "אמן האשליות" ו"אהבה, חתונה והכל מהתחלה".

## ביוגרפיה וחיים אישיים

טומלינסון נולדה בלונדון שבממלכה המאוחדת, למשפחה אנגלית-נוצרית. אביה ואחיה עוסקים גם הם במשחק, ואילו אמה היא זמרת. טומלינסון גדלה בעיירה בברלי שבמזרח יורקשייר.

טומלינסון היא בלונדינית טבעית, אך צובעת את שערה לגוון אדמוני מאז ששיחקה בסדרה "פולדארק".

בשנים 2015–2017 הייתה בזוגיות עם הפעלולן, בן אטקינסון. 

ביולי 2022, נישאה טומלינסון לשחקן הרוגבי וויל אוון.

## קריירה

### משחק
התפרסמה לראשונה בשנת 2006 בסרט האמריקאי "אמן האשליות" בתפקיד הרוזנת סופי פון טצ'ן בצעירותה.

זכתה לחשיפה גדולה יותר ב-2008 בסרט קומדיית ההתבגרות "אנגוס מתבגרת" בה שיחקה בתפקיד ג'אס חברתה הטובה של המתבגרת ג'ורג'יה ניקולסון.
ב-2010 שיחקה בתפקיד זוטר בסרט האמריקאי זוכה שני פרסי האוסקר של טים ברטון "אליס בארץ הפלאות". בנוסף ב-2010, שיחקה לצידם של שון בין וסם קלאפלין, בסרט הטלוויזיה "The Lost Future", מבית Syfy.

ב-2013 שיחקה בסרט האמריקאי "ג'ק צייד הענקים" בבימויו של בריאן סינגר.

בשנים 2015–2019 כיכבה בסדרה "פולדארק". תפקיד זה זיכה אותה ואת כל קאסט השחקנים בפרס סטלייט לשנת 2017. 

ב-2019 היא כיכבה במיני-סדרה מבית BBC "מלחמת העולמות".

ב-2020 שיחקה בסרט הקומי "אהבה, חתונה והכל מהתחלה" מבית נטפליקס.

ב-2021 היא שיחקה את ליידי גבי בסדרה הדרמה הקומית "The Outlaws" .

ב-2023 שיחקה את איבי במותחן "The Couple Next Door" של ערוץ 4 וב-2024 שיחקה את סילבי בדרמה הרומנטית של נטפליקס "יום אחד", עיבוד לספר של דייוויד ניקול בעל אותו שם. באותה שנה הצטרפה להפקה של העיבוד הטלוויזיוני ל-Forsyte Saga.

### מוזיקה

ב-2018 הוציאה אלבום מוזיקה בשם "Tales from Home" בו הקליטה גרסאות כיסוי לשירים בריטיים מסורתיים. היא דורגה במקום ה-56 ברשימת "Radio Times TV 100" לשנה זו.

## פילמוגרפיה
### קולנוע
* אמן האשליות (2006)
* אנגוס מתבגרת (2008)
* איינשטיין ואדינגטון (2008)
* אליס בארץ הפלאות (2010)
* The Lost Future (2010) - סרט טלוויזיה מבית Syfy
* ג'ק צייד הענקים (2013)
* תעלומה באחוזת פמברלי (2013)
* מלכה לבנה (2013)
* לאהוב את וינסנט (2017)
* קולט  (2018)
* אהבה, חתונה והכל מהתחלה (2020)
* מומיות (2023, דיבוב)

### טלוויזיה
*פולדארק (2019-2015)
*מלחמת העולמות (2019) - מיני-סדרה מבית BBC
*נשות הלעולם לא (2021-הווה)
*פורעי חוק (אנ') (2021-הווה)
**Intergalactic* (2021)
*הזוג ממול (2023)
*אור קטן (2023)
*יום אחד (2024)
*שושלת פורסייט
**The Family Secret* (TBA)

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:אנגליות שנולדו ב-1992
קטגוריה:אנגלים שנולדו ב-1992
יריד הספרים של פרנקפורט

שמאל|ממוזער|250px
**יריד הספרים של פרנקפורט** (גרמנית: **Frankfurter Buchmesse**) הוא יריד הספרים הגדול בעולם (בהתבסס על מספר חברות ההוצאה לאור המיוצגות בו), המתקיים מדי שנה בעיר הגרמנית פרנקפורט במהלך חודש אוקטובר. יריד הספרים נחשב ליריד החשוב ביותר בעולם עבור עסקאות בינלאומיות ומסחר. שלושת הימים הראשונים (מתוך חמישה) מוגבלים בלעדית למסחר ורק לאחר מכן נפתח היריד לציבור הרחב.

ליריד חשיבות ומסורת המתפרשת על פני למעלה מ-500 שנים: זמן לא רב לאחר שיוהאן גוטנברג חולל את מהפכת הדפוס במאה ה-15, בעיר מיינץ השכנה לפרנקפורט, נערך היריד הראשון בידי מוכרי ספרים. 

נציגי הוצאה לאור וחברות מולטימדיה מכל רחבי הגלובוס מגיעים ליריד הספרים של פרנקפורט כדי לשאת ולתת על זכויות פרסום ותמלוגים. היריד מאורגן על ידי חברת בת של "המו"לים הגרמנים והתאחדות מוכרי הספרים" (German Publishers and Booksellers Association). במשך חמשת ימי היריד פוקדים אותו 7,000 נציגים מכ-100 מדינות שונות ולמעלה מ-286,000 מבקרים. 

ביריד מוענק פרס השלום של התאחדות הספרים הגרמנית.

## ראו גם

* תרבות גרמניה
* יריד הספרים הבינלאומי בירושלים
* יריד הספרים הבינלאומי של קהיר

## קישורים חיצוניים

* 

## הערות שוליים

פרנקפורט
קטגוריה:פרנקפורט: תרבות
קטגוריה:גרמניה: תיירות